OpenLLM-France/wikimedia huggingface dataset:
# Alison Avoine

Alison Avoine (Neuvilly, 5 de gener de 2000) és una ciclista francesa.

## Biografia

Nascuda l'any 2000 a Neuvilly (departament del Nord, a França), va debutar en el ciclisme acompanyant son germà a un entrenament de ciclocròs.
| « | Vaig començar a anar amb bicicleta als 14 anys, m'entrenava a córrer curses de cross, quan vaig pujar a una bicicleta de ciclocròs per a provar-ho. Inicialment, competia com a cadet 1 al CC Cambrai. Després em vaig incorporar a la DN1 de la UVCA Troyes en la categoria júnior 2, i a partir d'aleshores, només vaig fer curses de carretera i vaig deixar el ciclocròs. | » |
| — Alison Avoine, Rencontre avec Alison Avoine (St Michel Auber 93) |||
Així, provinent del club local de Cambrai, al final del 2021 va signar el seu primer contracte professional amb l'equip Saint Michel-Auber93, sense deixar de perseverar en els estudis en neuropsicologia clínica a la Universitat de Lilla que tenia.
El 2022, es va estrenar a la Paris-Roubaix Femmes 2022 i, després, va ser triada per a anar al Tour de França, on va patir força durant la primera etapa a causa d'una insolació. L'endemà va haver d'ajudar la seva líder, que va caure durant la cursa.

## Referències

* 1 2 «Alison Avoine» (en francès). [Consulta: 28 juliol 2022].
* 1 2 «Neuvilly: Alison Avoine sera au départ du Tour de France féminin ce dimanche» (en francès), 23-07-2022. [Consulta: 28 juliol 2022].
* ↑ «Alison Avoine passera Pro dans notre équipe» (en francès). Arxivat de l'original el 28 de juliol 2022. [Consulta: 28 juliol 2022].
* ↑ Antoine Swietlicki. «Neuvilly : Le Tour de force d'Alison Avoine» (en francès), 23-07-2022. [Consulta: 28 juliol 2022].
* ↑ Laurent Pruneta. «Tour de France : 21 ans après ses «P’tits gars», Auber de retour grâce à ses femmes» (en francès), 28-07-2022. [Consulta: 28 juliol 2022].
* ↑ Nicolas Mabyle. «Alison Avoine, coup de chaud et sueurs froides» (en francès), 26-07-2022. [Consulta: 28 juliol 2022].
# Sornàs

Sornàs és un nucli de població del Principat d'Andorra situat a la parròquia d'Ordino. L'any 2009 tenia 175 habitants.
Hom descobrí prop de Sornàs uns gravats rupestres que semblen de l'edat del bronze.

## Referències

* ↑ «Sornàs». Gran Enciclopèdia Catalana. Barcelona: Grup Enciclopèdia Catalana.
* ↑ «Població per poble». Departament d'Estadística d'Andorra. Arxivat de l'original el 14 de novembre 2016. [Consulta: 30 novembre 2010].
# Microsoft Word

Microsoft Word és el nom amb què es coneix el processador de textos comercialitzat per la companyia Microsoft.

## Història

El microsoft Word va aparèixer per primer cop l'any 1983 amb el nom de Multi-tool Word, desenvolupat per Xenix systems. Versions posteriors incloïen el seu ús per plataformes de (1983), Apple Macintosh (1984) i Microsoft Windows (1989). És un component del paquet Office i per això també es coneix amb el nom de Microsoft Office Word.

## Versions
### Per MS-DOS

* 1983 — Word 1
* 1985 — Word 2
* 1986 — Word 3
* 1987 — Word 4
* 1989 — Word 5
* 1991 — Word 5.1
* 1991 — Word 5.5
* 1993 — Word 6.0

### Per Macintosh

* 1985 — Word 1
* 1987 — Word 3
* 1989 — Word 4
* 1991 — Word 5
* 1993 — Word 6
* 1998 — Word 98
* 2000 — Word 2001
* 2001 — Word v.X
* 2004 — Word 2004
* 2008 — Word 2008

### Per Microsoft Windows

* 1989 — Word for Windows 1.0
* 1990 March — Word per a Windows 1.1 i per a Windows 3.0
* 1990 June — Word per a Windows 1.1a i per a Windows 3.1
* 1991 — Word per a Windows 2.0
* 1993 — Word per a Windows 6.0
* 1995 — Word per a Windows 95 (versió 7.0)
* 1997 — Word 97 (versió 8.0)
* 1999 — Word 2000 (versió 9.0)
* 2001 — Word 2002 (versió 10)
* 2003 — Word 2003 (versió 11)
* 2007 — Word 2007 (versió 12)
* 2010 — Word 2010 (versió 14)
* 2013 — Word 2013 (versió 15)

## Vegeu també

* LibreOffice Writer
* Apache OpenOffice Writer
* WordPerfect

## Referències

* ↑ Llamazares, José Pedro. Guía visual de Microsoft Word 2000. 1ª, 5ª reimp. Madrid: Anaya Multimedia, 1999, p. 185. ISBN 84-415-0886-0.
# Dejuni del 10 de Tevet

El Dejuni del 10 de Tevet (en hebreu: עשרה בטבת) (transliterat: Asarah BeTevet), és el desè dia del mes hebreu de Tevet, i té lloc generalment a la fi de desembre o els primers dies de gener. Una de les commemoracions menys conegudes del calendari hebreu, la del Dejuni del Deu de Tevet. És el mateix que va marcar el començament del final de la història del primer estat que va tenir el poble jueu, doncs en aquesta data, va decidir el rei babilònic Nabucodonosor II posar setge definitiu a Jerusalem. La destrucció del Primer Temple, que fou construït pel Rei Salomó, s'acostava inexorablement. Segons la tradició jueva, el 10 de Tevet es fa dejuni des de l'alba fins al fosquejar (aparició de 3 estels). Jerusalem, una ciutat emmurallada, va resistir el setge, amb tot el que això significa, durant 6 mesos.

## Referències

* ↑ www.aishlatino.com/
# Nasrin Oryakhil

Nasrin Oryakhil (Kabul, 1964) és una ministra, ginecòloga i obstetrícia afganesa. Ha guanyat premis pel seu activisme i el 2015 va ser nomenada ministra.

## Biografia

Oryakhil va néixer el 1964 a Kabul. És ginecòloga i obstetra, i des de 2004 ha estat la directora de l'Hospital de Maternitat Malalai de Kabul, a l'Afganistan. En aquest hospital hi va fundar la primera clínica de reparació de fístula a l'Afganistan. És la presidenta de la ONG Associació de Salut i Família Afgana, i membre de la Xarxa de Dones Afganes, així com part del grup encarregat de crear el Consell Mèdic de l'Afganistan. També va donar suport a la creació de la Afghan Midwives Association.
Va rebre l'any 2014 Premi Internacional Dona Coratge.
L'any 2015 va ser nomenada ministra de Treball de l'Afganistan. Va ser una de les quatre dones, d'entre els setze que es van afegir al govern d'Ashraf Ghani d'unitat nacional. Altres candidats es van haver de retirar i convenia que els que es van afegir no tinguessin doble nacionalitat. El 12 de novembre de 2016, va ser retirada de l'oficina pel parlament afganès.

## Referències

* 1 2 Nasrin Oryakhil Arxivat 2018-10-24 a Wayback Machine., Molsamd.gov, Retrieved 17 July 2016
* 1 2 3 4 «Bios of 2014 Award Winners». state.gov.
* ↑ «US Honors Afghan Doctor as an International Woman of Courage». feminist.org.
* ↑ «Dr. Nasrin Oryakhil receives International Women of Courage Award». khaama.com.
* ↑ http://www.pajhwok.com/en/2014/03/04/afghan-woman-receive-int%E2%80%99l-women-courage-award Arxivat 2015-04-12 a Wayback Machine.
* ↑ Afghan cabinet nearly complete after months of delay, April 2015, BBC, Retrieved 17 July 2016
* ↑ «Afghan Parliament Unseats Foreign Minister, 2 Other Cabinet Members».
# Centímetre cúbic

El centímetre cúbic (símbol cm³) és una unitat de volum que equival a una milionèsima d'un metre cúbic. És el volum ocupat per un cub d'un centímetre de costat. A vegades també s'abreuja com cc i fins i tot ccm. Aquestes dues abreviatures, però, no són acceptades pel Sistema Internacional d'Unitats (la unitat de volum en el SI és el metre cúbic, m³), però són d'ús habitual en mecànica, per exemple per a indicar el volum o cubicatge d'un motor, o en farmàcia.
És la unitat base de volum en l'antic sistema de mesures CGS.
Un centímetre cúbic és una mil·lèsima part d'un decímetre cúbic (dm³) que és la quantitat denominada litre. Per això, el centímetre cúbic també s'anomena mil·lilitre (ml).
Equivalència amb altres unitats de volum:
    1 ml = 1 cm³ = 0,1 cl = 0,01 dl = 0,001 litres = 0,000 001 m³
    1 l = 1.000 ml = 1.000 cm³

## Referències

* ↑ Oficina Internacional de Pesos i Mesures. The International System of Units (SI) (en anglès). 8a ed., 2006. ISBN 92-822-2213-6.
# Kiriamma

Kiriamma és un cràter sobre la superfície del planeta nan Ceres, situat amb el sistema de coordenades planetocèntriques a 51.42 ° de latitud nord i 128.09 ° de longitud est. Fa un diàmetre de 18.7 km. El nom va ser fet oficial per la UAI el 16 de setembre del 2016 i fa referència a Kiriamma, deessa mare dispensadora d'aliments de la cultura veddan.

## Referències

* ↑ "Kiriamma". Gazetteer of Planetary Nomenclature. USGS Astrogeology Research Program. (anglès)
* ↑ Monaghan, P.. Llewellyn Publications. The Book of Goddesses and Heroines, 1990.
# Amfícrates

Amfícrates és el nom dels següents personatges:
* Amfícrates (retòric), sofista i retòric grec d'Atenes.
* Amfícrates (escultor), escultor grec probablement d'Atenes.
* Amfícrates (rei) - rei de Samos
# Microsommita

La microsommita és un mineral de la classe dels silicats que pertany al grup de la cancrinita. El seu nom prové del prefix micro i de la seva localitat tipus: el mont Somma, a Nàpols (Campània, Itàlia).

## Característiques

La microsommita és un tectosilicat de fórmula química [(Na,K)₆(SO₄)][CaCl₂][(Si₆Al₆O₂₄)]. Cristal·litza en el sistema hexagonal. Apareix en grups de cristalls prismàtics diminuts, estriats en el sentit de la seva longitud. La seva duresa a l'escala de Mohs és 6.
Segons la classificació de Nickel-Strunz, la microsommita pertany a «09.FB - Tectosilicats sense H₂O zeolítica amb anions addicionals» juntament amb els següents minerals: afghanita, bystrita, cancrinita, cancrisilita, davyna, franzinita, giuseppettita, hidroxicancrinita, liottita, pitiglianoïta, quadridavyna, sacrofanita, tounkita, vishnevita, marinellita, farneseïta, alloriïta, fantappieïta, cianoxalita, balliranoïta, carbobystrita, depmeierita, kircherita, bicchulita, danalita, genthelvita, haüyna, helvina, kamaishilita, lazurita, noseana, sodalita, tsaregorodtsevita, tugtupita, marialita, meionita i silvialita.

## Formació i jaciments

La microsommita es forma en masses volcàniques expulsades i en leucitites. Va ser descobert a Cupa dell'Olivella, a Sant'Anastasia (Mont Somma, Itàlia). També ha estat descrita en altres indrets d'Itàlia, a França i al Tadjikistan.
Sol trobar-se associada a la nefelina.

## Referències

* 1 2 «Microsommite» (en anglès). Mindat. [Consulta: 30 desembre 2019].
* 1 2 «Microsommite» (en anglès). Handbook of Mineralogy. Arxivat de l'original el 8 de maig 2019. [Consulta: 16 febrer 2020].
# Margaret Rhea Seddon

Margaret Rhea Seddon (Murfreesboro, 8 de novembre de 1947) és una metgessa, cirurgiana i astronauta retirada estatunidenca. Després d'haver estat seleccionada com a part del primer grup d'astronautes a incloure dones, va volar en tres vols espacials del transbordador espacial com a especialista de missió per a la STS-51-D i la STS-40, i com a comandant de càrrega per a la STS-58. Tant abans com després de la seva carrera al programa d'astronautes, s'ha mantingut activa en la comunitat mèdica a Tennessee, Mississipi i Texas.

## Biografia

Seddon va néixer a Murfreesboro (Tennessee), on va assistir a l'escola catòlica St Rose of Lima i es va graduar a la Central High School el 1965. Va obtenir una llicenciatura en fisiologia per la Universitat de Califòrnia a Berkeley el 1970, i un doctorat en medicina per la Facultat de Medicina de la Universitat de Tennessee el 1973. Mentre era a la Universitat de Califòrnia, Seddon es va unir a la germandat Sigma Kappa.
Després de la facultat de medicina, Seddon fou, durant tres anys, metgessa resident en pràctiques, especialitat cirurgia general, a Memphis, amb un interès especial en la nutrició dels pacients amb cirurgia. Entre el període de les seves pràctiques i la seva residència, va exercir com a metgessa del departament d'emergències en diversos hospitals de Mississipi i Tennessee, i va exercir aquesta funció a la zona de Houston en el seu temps lliure. Seddon també ha realitzat investigacions clíniques sobre els efectes de la radioteràpia sobre la nutrició en pacients amb càncer.
Està casada amb l'astronauta Robert L. Gibson de Cooperstown, Nova York, amb qui té tres fills: Paul, Dann i Emilee.

## Referències

* ↑ «Significant Sigma Kappas» (en anglès). Sigma Kappa. [Consulta: 13 juliol 2018].
* 1 2 3 «Astronaut Bio: M. R. Seddon 11/98». [Consulta: 13 febrer 2018].
# Dejuni del 17 de Tammuz

El Dejuni del 17 de Tammuz (en hebreu: צום שבעה עשר בתמוז) (Tzom Shiva Asar b'Tammuz) és un dels sis dies de dejuni rituals observats pels jueus durant l'any.

## Història

El dejuni del 17 de Tammuz és el primer dels dies de dejuni mencionats en la Bíblia, és anomenat "el dejuni del quart mes" (Zacaries 8:19). Va ser implementat en record de la ruptura de les muralles de Jerusalem durant tots els dos setges imposats a la ciutat en l'Antiguitat: el primer setge va tenir lloc el 17 de Tammuz de l'any 586 AC, l'assalt fou dirigit per Nabucodonosor II Rei de Babilònia, després de l'atac va esdevenir que tres setmanes més tard, tingué lloc la caiguda de la ciutat i la destrucció del primer Temple de Jerusalem, el segon setge fou liderat pel comandant de les legions romanes, Tit Flavi Vespasià, el dia 9 del mes de Tammuz de l'any 70 del segle primer, de la mateixa manera tal com va passar durant el primer setge ocorregut a l'època de l'Imperi Babilònic, el setge romà acabaria en la ruïna de la ciutat i la destrucció del Segon Temple de Jerusalem, a més de marcar el començament de la diàspora del poble jueu, fet que continua fins avui en dia.
Així mateix, el dia 17 de Tammuz comencen les «tres setmanes de dol» Yemei bein Hametzarim, nom donat al període de dol de tres setmanes que comença amb el dejuni del 17 de Tammuz, i finalitza el dia 9 del mes d'Av, dia de dol nacional per la destrucció de tots dos temples: "En aquell temps, jo, Daniel, vaig fer penitència durant tres setmanes: no vaig menjar aliment saborós; ni carn ni vi van entrar en la meva boca, ni em vaig ungir, fins al terme d'aquestes tres setmanes" (Daniel 10:2-3).

## Culte

El dejuni de 17 de Tammuz és considerat com un dia de dejuni menor, és observat des de l'alba fins a la caiguda de la nit i la sortida dels estels, excloent les hores nocturnes. Si el dejuni cau en dissabte, aleshores el dejuni serà traslladat al diumenge següent, ja que segons els preceptes del judaisme, no es commemora el dol en sàbat; l'únic dia de dejuni ritual hebreu que no es canvia si cau en un dissabte, és el Yom Kipur, ja que no és un dia de dol sinó d'expiació.

## Vegeu també

* Judaisme
* Festivitats jueves
* Dejuni de Guedalià
* Calendari hebreu

## Enllaços externs

* Sèrie d'articles sobre el Dejuni de 17 de Tamuz i les «tres setmanes» de duel en el judaisme.
# Nelson (Wisconsin)

Nelson és una població dels Estats Units a l'estat de Wisconsin. Segons el cens del 2000 tenia 395 habitants.

## Demografia

Segons el cens del 2000, Nelson tenia 395 habitants, 181 habitatges, i 97 famílies. La densitat de població era de 104,5 habitants per km².
Dels 181 habitatges en un 26% hi vivien nens de menys de 18 anys, en un 45,3% hi vivien parelles casades, en un 7,2% dones solteres, i en un 45,9% no eren unitats familiars. En el 38,7% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,98.
Per edats la població es repartia de la següent manera: un 23,8% tenia menys de 18 anys, un 7,6% entre 18 i 24, un 26,8% entre 25 i 44, un 24,6% de 45 a 60 i un 17,2% 65 anys o més.
L'edat mediana era de 39 anys. Per cada 100 dones de 18 o més anys hi havia 100,7 homes.
La renda mediana per habitatge era de 30.833 $ i la renda mediana per família de 37.917 $. Els homes tenien una renda mediana de 31.375 $ mentre que les dones 20.000 $. La renda per capita de la població era de 14.958 $. Aproximadament el 6,1% de les famílies i l'11,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nelson» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Nelson». American Fact Finder. Oficina del Cens dels Estats Units, 12-01-2010.
# Ceann Iar

Ceann Iar és una de les illes Monach o Heisgeir, a l'oest de North Uist en les Hèbrides Exteriors, a Escòcia, Regne Unit. És una illa prima, d'aproximadament dos quilòmetres de llarg. L'illa ocupa una superfície de 154 hectàrees i la seva altitud màxima sobre el nivell del mar és de 19 metres, al cim del Cnoc Bharr.
Ceann Iar és la segon més gran de les Illes Monach. Està connectat en la marea baixa amb Ceann Ear.
Igual que les altres illes del grup, té terres baixes, sorrenques, i subjectes a l'erosió costanera intensa. No és molt diferent de les illes de Scilly, i és possible que Ceann Iar, Sibhinis i Ceann Ear haguessin format un sol cos de terra en temps històrics, i que la seva superfície disminuís considerablement a causa de l'erosió.
L'illa ha estat habitada de manera intermitent durant més de mil anys, encara que el principal assentament estava a Ceann Ear. Va ser repoblada després de les Highland Clearances, però finalment es va abandonar l'any 1942 i roman deshabitada.

## Referències

* ↑ Haswell-Smith, Hamish. The Scottish Islands. Edinburgh: Canongate, 2004. ISBN 978-1-84195-454-7.
# Amfíklia

Amfíklia (grec: Αμφίκλεια), anomenada Dadí (Δαδί) fins a 1915, és un poble i antic municipi de la Ftiòtida, a la regió de la Grècia Central. D'ençà de la reforma del govern local del 2011 forma part del municipi d'Amfíklia-Elàtia, del qual és una unitat municipal. La unitat municipal té una superfície de 229,366 km² i la comunitat de 108,124 km². En el cens del 2011, la unitat municipal tenia 4.186 habitants i la comunitat 3.191. El poble es troba a la falda septentrional del mont Parnàs, a la vall del riu Cefís. Se situa 11 km al nord-oest de Kato Tithorea i 31 al sud-est de Làmia. La carretera nacional 3 (Tebes-Làmia) passa pel poble. Hi ha una estació de ferrocarril amb connexions a la línia Atenes-Tessalònica.

## Subdivisions

La unitat municipal d'Amfíklia es compon de les comunitats següents:
| Amfíklia Bralos | Drimea Paleokhori Doriéon | Tithrónio Xilikí |

## Història

Amfíklia fou anomenada en record de l'antiga Amficlea (grec antic: Ἀμφίκλαια). Es trobava al nord de l'antiga Fòcida. Els perses de Xerxes I arrasaren la ciutat el 480 aC, durant la segona invasió persa de Grècia. Més endavant fou reconstruïda i en temps de Pausànies (segle ii aC) era coneguda pel seu culte a Dionís.
En l'edat mitjana s'hi alçà una torre en el lloc de l'acròpolis. Avui en dia, aquest lloc és ocupat pel cementiri. Dadí, fundat prop de l'antiga Amficlea probablement durant la Francocràcia, esdevingué un poble viu i animat. A principis del segle xix, William Leake hi comptà 500 famílies. Dadí fou reanomenat a «Amfíklia» el 1915.

## Personatges destacats

* Athanàssios Evtaxias (1849-1931), polític

## Galeria

* L'església de la Santa Jerusalem a sobre d'Amfíklia
* Monument als onze habitants executats pels alemanys el 1943 en represàlia per un acte de sabotatge a l'estació d'Amfíklia

## Referències

* 1 2 «Πανδέκτης: Dadi -- Amfikleia» (en grec). [Consulta: 21 octubre 2010].
* ↑ «ΦΕΚ B 1292/2010» (en grec). Butlletí del Govern.
* ↑ «Population & housing census 2001 (incl. area and average elevation)» (en grec). Servei Nacional d'Estadística de Grècia. Arxivat de l'original el 21 setembre 2015.
* 1 2 Koder, Johannes; Hild, Friedrich. Tabula Imperii Byzantini, Band 1: Hellas und Thessalia, 1976. ISBN 978-3-7001-0182-6.
* 1 2 Smith, William. Dictionary of Greek and Roman Geography (en anglès), 1854.
* ↑ Heròdot, 2011, p. 48.
* ↑ Pausànies, Descripció de Grècia 10.33.9-11
* ↑ Leake, William Martin. Travels in Northern Greece (en anglès). 2, 1835, p. 74.

## Bibliografia

* Heròdot. Història. Llibre VIII. Fundació Bernat Metge, 2011. ISBN 9788498591958.
# Microsonda

Una microsonda (en anglès: microprobe) és un instrument que aplica a una mostra un feix de partícules amb càrrega (electrons o ions) estable i ben enfocat.

## Tipus

Quan el feix principal consta d'electrons accelerats, la mostra es diu que és una microsonda d'electrons, quan el feix principal consta d'ions accelerats es diu microsonda d'ions. També pot aplicar-se el terme microsonda a les tècniques d'anàlisi òptiques, quan l'instrument s'adequa a analitzar micro mostres o micro zones d'espècimens més grans. Aquestes tècniques inclouen micro espectroscòpia Raman, micro espectroscòpia infraroja i micro LIBS. Totes aquestes tècniques impliquen microscopis òptics modificats.

## Usos

Els feixos de partícules amb càrrega es fan servir per determinar la composició elemental de matèrials sòlids (minerals, vidres i metalls).
# Mario Scirea

Mario Scirea (Oltre il Colle, Província de Bèrgam, Llombardia, 7 d'agost de 1964) és un exciclista italià reconvertit a director esportiu.
Va guanyar com amateur el títol de Campió del món en contrarellotge per equips junt amb Roberto Fortunato, Eros Poli i Flavio Vanzella, l'any 1987.
Va debutar com a professional el 1989 i es va retirar el 2004. Entre 1996 i 2004 va formar part dels llançadors de Mario Cipollini. Actualment és un dels directors esportius de l'equip UAE Abu Dhabi.

## Palmarès

* 1987
** Campió del món per equips de contrarellotge de 100 km en ruta, amb Roberto Fortunato, Eros Poli i Flavio Vanzella
* 1996
** Vencedor d'una etapa al Hofbrau Cup

### Resultats al Giro d'Itàlia

* 1989. 131è de la classificació general
* 1991. 105è de la classificació general
* 1993. 115è de la classificació general
* 1994. 85è de la classificació general
* 1995. 102è de la classificació general
* 1996. 95è de la classificació general
* 1997. Abandona (6a etapa)
* 1998. 61è de la classificació general
* 1999. 67è de la classificació general
* 2000. 56è de la classificació general
* 2001. 121è de la classificació general
* 2002. 109è de la classificació general
* 2003. 84è de la classificació general
* 2004. 121è de la classificació general

### Resultats al Tour de França

* 1989. Fora de control (10a etapa)
* 1992. 107è de la classificació general
* 1993. 120è de la classificació general
* 1994. Abandona (14a etapa)
* 1995. 98è de la classificació general
* 1996. Abandona (6a etapa)
* 1998. Abandona (10a etapa)
* 1999. No surt (15a etapa)
* 2000. Abandona (12a etapa)

### Resultats a la Volta a Espanya

* 1990. 117è de la classificació general
* 1991. 106è de la classificació general
* 1992. 112è de la classificació general
* 1995. Abandona (12a etapa)
* 1997. 113è de la classificació general
* 2002. Abandona (8a etapa)

## Enllaços externs

* Palmarès a cyclingbase.com Arxivat 2005-01-10 a Wayback Machine.
* Fitxa a sitiodeciclismo.net